ท่าเรือ จัดหนัก ขนแข้งป้ายแดงบุกรัง ขุนศึก 
กระต่ายแก้ว บางกอกกล๊าส เอฟซี จะได้ 2 แข้งตัวหลักทั้งพีรพงศ์ พิชิตโชติ-รัตน์ กับดาร์โก ทาเชฟสกี พ้นโทษแบนกลับมาช่วยทีม ในการเปิดบ้านรับการมาเยือนของ กว่างโซ้งมหาภัย เชียงราย ยูไนเต็ด ในศึกโตโยต้าไทยพรีเมียร์ลีก นัดแรกของเลกสอง ในวันอาทิตย์นี้ (2 ส.ค.) ขณะที่ มังกรไฟ บีอีซีเทโรศาสน ที่ไม่ชนะใครในลีกมาแล้ว 9 นัด หวังปลดล็อกคว้าชัยเหนือ กูปรี ศรีสะเกษ เอฟซี ผู้มาเยือนให้ได้ ส่วน อาชาเจ้าท่า การท่าเรือ เอฟซี จะขนตัวใหม่ที่เข้ามาเสริมทัพในเลก 2 ยกพลบุกรัง ขุนศึก สระบุรี เอฟซี,การแข่งขันฟุตบอลโตโยต้า ไทยพรีเมียร์ลีก 2015 ในวันอาทิตย์ที่ 2 ส.ค.นี้ เป็นเกมนัดที่ 18 ของฤดูกาลหรือนัดแรกของเลก 2 มีแข่งขัน 4 คู่ 4 สนาม ดังนี้,เวลา 18.00 น. กระต่ายแก้ว บางกอกกล๊าส เอฟซี อันดับ 3 เปิดลีโอ สเตเดียม พบ กว่างโซ้ง เชียงราย ยูไนเต็ด อันดับ 10 ถ่ายทอดสดทรูสปอร์ต 2 และทรูสปอร์ต เอชดี 2 ซึ่งเกมนี้เจ้าถิ่นจะขาด ภคิณ ไก่แก้ว ที่โดนแบน แต่จะได้พีรพงศ์ พิชิต–โชติรัตน์ กับดาร์โก ทาเชฟสกี พ้นโทษแบนกลับมาพอดี ขณะที่กองหน้าจะส่งอริดาเน ซานตานา หัวหอกชาวสเปนตัวใหม่ ลงสนามแทนลาซารัส คัมอิบี ที่ถูกยกเลิกสัญญา ขณะที่เชียงราย ผู้มาเยือนจะมีเรนาน มาร์เกวซ, โชคลาภ นิลแสง, เรนาตินโญ พร้อมลงสนามเป็นทีเด็ด,เวลาเดียวกัน ขุนศึก สระบุรี เอฟซี รองบ๊วยของตาราง เฝ้ารัง อบจ.สระบุรี พบ อาชาเจ้าท่า การท่าเรือ เอฟซี อันดับ 16 ถ่ายทอดสดทรูสปอร์ต 6 เกมนี้ สระบุรี่จะได้พิศาล ดอกไม้แก้ว นายทวารมือ 1 พ้นโทษกลับมาเฝ้าเสา ส่วนเกมรุกมี สุรเดช ธงชัย นักเตะตัวใหม่นำทัพพร้อมดียุฟ บีรัม และอองรี เบอร์นาร์ด ส่วนการท่าเรือ ที่เกมเยือนฤดูกาลนี้ 9 นัด แพ้รวด เตรียมส่งตัวใหม่อย่างเคนท์ วินเซนท์, ดาบิด โรเชลา, จีรวัฒน์ มัครมย์, วุฒิชัย ทาทอง ฯลฯ ลงสนามทั้งหมด,เวลา 19.00 น. สวาดแคท นครราชสีมา มาสด้า เอฟซี อันดับ 11 เล่นที่สนามเฉลิมพระเกียรติ 80 พรรษาฯ พบ ช้างศึกยุทธหัตถี สุพรรณบุรี เอฟซี อันดับ 5 ถ่ายทอดสดทรู 4 และทรูสปอร์ต เอชดี 3 และคู่สุดท้าย เวลา 20.00 น. มังกรไฟ บีอีซี เทโรศาสน อันดับ 14 เปิดสนามเฉลิมพระเกียรติ 72 พรรษา มีนบุรี พบ กูปรีอันตราย ศรีสะเกษ เอฟซี อันดับ 12 ถ่ายทอดสดทรูสปอร์ต 2 เกมนี้ บีอีซี เทโรศาสน ที่ไม่ชนะใครในลีกมา 9 นัดติดต่อกัน หมายมั่นปั้นมือที่จะเก็บชัยชนะคว้า 3 คะแนนเต็มในบ้านให้ได้
อาชาเจ้าท่า การท่าเรือ เอฟซี จะขนตัวใหม่ที่เข้ามาเสริมทัพในเลก 2 ยกพลบุกรัง ขุนศึก สระบุรี เอฟซี  ในศึกโตโยต้าไทยพรีเมียร์ลีก นัดแรกของเลกสอง ในวันอาทิตย์นี้ (2 ส.ค.)
ไทยพรีเมียร์ลีก,การท่าเรือ เอฟซี,สระบุรี เอฟซี,ข่าวกีฬา,ข่าว,ไทยรัฐออนไลน์